ai4bharat/Pralekha huggingface dataset:
संस्कृति मंत्रालय
संस्कृति मंत्रालय और गूगल ने भारत की अटल, अमर भावना और इसकी उपलब्धियों का जश्न मनाने के लिए 'इंडिया की उड़ान' की शुरुआत की
मैं संस्कृति मंत्रालय के साथ काम करने और आजादी का अमृत महोत्सव मनाने के लिए गूगल के प्रयासों की सराहना करता हूं: श्री जी किशन रेड्डी
व्यापार में सुगमता के साथ डिजिटल क्रांति ने आम भारतीय नागरिकों को फेसलेस, प्रजेंस लेस और कैशलेस तरीके से सेवाओं का लाभ उठाने में सक्षम बनाया है: श्री जी.के. रेड्डी
संस्कृति मंत्रालय और गूगल ने पिछले 75 वर्षों की भारत की अटूट, अमर भावना और इसकी उपलब्धियों का जश्न मनाने के लिए 'भारत की उड़ान' पहल की शुरुआत की। यह उत्सव आज नई दिल्ली में एक विशेष समारोह के साथ शुरू हुआ। यह आयोजन संस्कृति मंत्रालय और गूगल के बीच दशक भर की जारी साझेदारी का हिस्सा है। यह संयुक्त उद्यम आजादी का अमृत महोत्सव के तत्वावधान में आयोजित किया गया।
श्री अमित सूद, निदेशक - गूगल कला और संस्कृति, ने एक विशेष प्रदर्शनी का अनावरण किया, जिसे गूगल की टीम ने पिछले 75 वर्षों में उपलब्धि हासिल करने वालों और बड़े बदलाव लाने वाले क्षणों का सम्मान करने के लिए तैयार किया है। प्रदर्शनी में देश की बड़ी उपलब्धियों को ऑगमेंटेड रियलिटी तकनीक का उपयोग करते हुए पेश किया गया, जिसमें भारतीय हस्तशिल्प और देश के लिए कुछ खास करने वाली महिलाओं की कहानियां भी हैं।
इस अवसर पर जी किशन रेड्डी ने कहा, "भारत आज डिजिटल, डेटा के साथ सेवाओं में बिचौलियों को कम करने की क्रांति के बीच खड़ा है। व्यापार करने में सुगमता के साथ मिलकर डिजिटल क्रांति ने आम भारतीय नागरिकों को फेसलेस, प्रजेंस लेस और कैशलेस तरीके से सेवाओं का लाभ उठाने में सक्षम बनाया है। दूरसंचार क्षेत्र में प्रतिस्पर्धा की शुरुआत करने वाली सरकार की सक्रिय नीति के कारण भारत ने उपयोगकर्ताओं को सबसे कम दरों में से एक पर डेटा उपलब्ध कराया है और मध्यस्थता घटाने की क्रांति ने बिचौलियों को हटाकर भारत के छोटे व्यवसायों को प्रतिस्पर्धी और निर्यात के लिए तैयार कर दिया है।
माननीय मंत्री ने आगे कहा, "आज, मुझे इस पहल 'इंडिया की उड़ान' का हिस्सा बनने का सौभाग्य मिला है, जो भारत की अटूट और अमर भावना का उत्सव है। इस साझेदारी में भारत और गूगल को एक-दूसरे से बहुत लाभ मिलने वाला है। अक्सर यह माना जाता है कि एक कंपनी जो भारत के लिए निर्माण करती है, दुनिया के लिए निर्माण करती है और इसका सबसे अच्छा उदाहरण भारत सरकार के यूनिफाइड पेमेंट्स इंटरफेस  का उपयोग करके भारत में बनाया गया गूगल का भुगतान प्लेटफॉर्म है।
“मैं संस्कृति मंत्रालय के साथ काम करने और आज़ादी का अमृत महोत्सव मनाने के लिए गूगल के प्रयासों की सराहना करना चाहता हूं। मुझे खुशी है कि गूगल आज़ादी का अमृत महोत्सव की विभिन्न पहलों को बढ़ाने में संस्कृति मंत्रालय का समर्थन करेगा। मैं गूगल टीम से हर घर तिरंगा कार्यक्रम का हिस्सा बनने और अपने कर्मचारियों को अपने घरों में झंडा फहराने के लिए प्रोत्साहित करने का भी अनुरोध करूंगा। मैं गूगल नेतृत्व से संस्कृति मंत्रालय और पर्यटन मंत्रालय की अन्य पहलों में शामिल होने और सरकार की परिवर्तन यात्रा में भागीदार बनने का आग्रह करता हूं।
इस कार्यक्रम में इंडियाज गॉट टैलेंट 2022 के विजेता दिव्यांश और मनुराज द्वारा एक शानदार कार्यक्रम पेश किया गया और क्लिंटन सेरेजो और उनकी टीम के द्वारा एक विशेष प्रदर्शन भी प्रस्तुत किया गया, जिसमें देश के विभिन्न हिस्सों के कलाकारों को उनके क्षेत्र विशेष की संस्कृति और संगीत के साथ भारत की विविध ध्वनियों को जीवंत करते हुए और 'भारत की ध्वनि' बनाने के लिए एक साथ लाया गया था।
उप राष्ट्रपति सचिवालय
उपराष्ट्रपति ने नवरोज की पूर्व संध्या पर देशवासियों को बधाई दी
उपराष्ट्रपति श्री जगदीप धनखड़ ने पारसी नव वर्ष नवरोज की पूर्व संध्या पर देशवासियों को बधाई दी है। उनका संदेश इस प्रकार है-
“मैं देशवासियों को ‘नवरोज’ के पावन अवसर पर हार्दिक बधाई और शुभकामनाएं देता हूं। यह उत्सव पारसी नववर्ष की शुरुआत का प्रतीक है।
पारंपरिक उत्साह और उल्लास के साथ मनाया जाने वाला नवरोज भाईचारे और करुणा की भावना को दर्शाता है। भारत में संख्या में कम होने के बाद भी पारसी समुदाय का राष्ट्र की प्रगति में सदैव महत्वपूर्ण योगदान रहा है। हमारी विविधतापूर्ण संस्कृति में उनका एक विशेष स्थान है।
मेरी कामना है कि "नवरोज" का यह पर्व, हमारे जीवन में स्वास्थ्य, खुशी और समृद्धि लाए।”
प्रधानमंत्री कार्यालय
प्रधानमंत्री देहरादून में चौथे अंतरराष्ट्रीय योग दिवस समारोहों का नेतृत्व करेंगे
(प्रधानमंत्री श्री नरेंद्र मोदी 21 जून 2018 को देहरादून में चौथे अंतरराष्ट्रीय योग दिवस समारोहों का नेतृत्व करेंगे।
प्रधानमंत्री हिमालय की गोद में बसे देहरादून के वन अनुसंधान संस्थान के मैदान में हजारों स्वयंसेवियों के साथ योग आसन अभ्यास में शामिल होंगे।
अंतरराष्ट्रीय योग दिवस के अवसर पर पूरे विश्व में योग से जुड़े अनेक आयोजन किये जा रहे हैं।
प्रधानमंत्री इससे पहले 2015 में नई दिल्ली के राजपथ में आयोजित योग समारोह, 2016 में चंडीगढ़ के कैपीटोल कंप्लेक्स तथा 2017 में लखनऊ के रमाबाई अम्बेडकर सभा स्थल पर आयोजित योग समारोह में शामिल हुए थे।
प्रधानमंत्री ने अंतरराष्ट्रीय योग दिवस के अवसर पर पूरे विश्व के योग के उत्साही लोगों को बधाई देते हुए कहा कि योग प्राचीन भारतीय संतो द्वारा मानवमात्र को दिये गये मूल्यवान उपहारों में एक है।
प्रधानमंत्री ने कहा है ‘योग केवल शरीर को स्वस्थ रखने के लिए शारीरिक अभ्यास नहीं है। यह स्वास्थ्य आश्वासन का पासपोर्ट है, तंदरूस्ती और सेहत की कुंजी है। योग केवल सुबह में किया जाने वाला शारीरिक अभ्यास नहीं है, परिश्रम और संपूर्ण जागरूकता के साथ की जाने वाली दैनिक गतिविधियां भी योग की प्रकार हैं’।
प्रधानमंत्री ने कहा कि ‘’असंयम के विश्व में योग नियंत्रण और संयम का विश्वास है, मानसिक तनाव से गुजर रही दुनिया में योग शांति प्रदान करता है, विचलित विश्व में योग ध्यान में सहायता करता है, भय के विश्व में योग आशा, शक्ति और साहस का विश्वास कराता है’’।
अंतरराष्ट्रीय योग दिवस के पहले प्रधानमंत्री ने विभिन्न योग आसनों की जटिलताओं को सोशल मीडिया पर बताया। उन्होंने विश्व के अनेक स्थानों पर योग आसन कर रहे लोगों की तस्वीरें भी साझा की हैं।
संघ लोक सेवा आयोग
संघ लोक सेवा आयोग ने भर्ती परिणामों को अंतिम रूप दिया
(संघ लोक सेवा आयोग ने नवंबर 2018 के दौरान निम्नलिखित भर्ती परिणामों को अंतिम रूप दिया है। अनुमोदित उम्मीदवारों को डाक द्वारा व्यक्तिगत रूप से सूचित कर दिया गया है।
विवरण देखने के लिए यहां क्लिक करें
ग्रामीण विकास मंत्रालय
भू-संसाधन विभाग में स्वच्छता मुहिम के लिए विशेष अभियान चलाया गया
भू-संसाधन विभाग ने लंबित मामलों के निपटान और स्वच्छता मुहिम के लिए नवंबर 2022 से अगस्त 2023 तक विशेष अभियान को सक्रिय रूप से चलाया। विशेष अभियान की उपलब्धियां इस प्रकार हैं:
- एनबीओ बिल्डिंग, सीजीओ कॉम्प्लेक्स और शिवाजी स्टेडियम के सभी तीन कार्यालयों में स्वच्छता अभियान चलाया गया।
- 2926 जन शिकायतों का निस्तारण किया गया।
- लोक शिकायत संबंधी 77 अपीलों का निपटारा किया गया।
- 1497 फाइलों और 3092 ई-फ़ाइलों की समीक्षा की गई
- सभी लंबित सांसद/राज्य संदर्भों का निपटारा कर दिया गया।
इसके लिए भू-संसाधन विभाग ने विशेष अभियान 2.0 के दौरान नीचे दिए गए चार सर्वोत्तम तरीकों को अपनाया:
ए. 'मेरा पौधा, मेरी एलआईएफई ' अभियान के तहत भू-संसाधन विभाग ने कार्यालयों में ‘क्लाइमेट पॉजिटिव इंडिविजुअल एक्शन’ यानि "जलवायु सकारात्मक व्यक्तिगत कार्रवाई" को बढ़ावा देने के लिए अधिकारियों और कर्मचारियों के लिए एक पहल शुरु की है, जिसके तहत उन्हें कार्यस्थलों में इनडोर पौधे रखने और उनकी देखभाल करने तथा दैनिक आधार पर उनका पोषण करने के लिए प्रोत्साहित किया जा सके।
बी. 'एलआईएफई के लिए ऊर्जा की बचत', अभियान के तहत विभाग के सभी अधिकारियों को दोपहर के भोजन के समय कार्यालय कक्ष की रोशनी बंद करने जैसे सरल उपाय करके "जलवायु सकारात्मक व्यक्तिगत कार्रवाई" को बढ़ावा देने के लिए संवेदनशील बनाया जाता है।
सी. भू-संसाधन विभाग ने वर्ष 2021 में अपने शिवाजी स्टेडियम एनेक्सी कार्यालय परिसर में 'रेजुवे वेलनेस सेंटर' की स्थापना की थी। इस वेलनेस सेंटर का उपयोग कर्मचारियों द्वारा स्वास्थ्य तनाव-मुक्ति प्रबंधन के हिस्से के रूप में योग, ध्यान करने के लिए किया जाता है। विशेष अभियान 2.0 के प्रारंभिक चरण के हिस्से के रूप में, डीडी न्यूज टीम द्वारा इसके महत्व को उजागर करने के लिए इस वेलनेस सेंटर को फिल्माया गया था। कर्मचारियों के हित में हर महीने नियमित रूप से योग पर दो सत्र आयोजित किए जाते हैं। मोरारजी देसाई राष्ट्रीय योग संस्थान के विशेषज्ञों द्वारा योग सत्र आयोजित किए जाते हैं।
डी. पुराने अभिलेखों की पहचान को आसान बनाने के लिए, एक विशेष पहल "खोज" के माध्यम से अभिलेखों का डिजिटलीकरण किया गया जिसमें बारकोड पर क्लिक करके रिकॉर्ड रूम में पुराने रिकॉर्ड तक पहुंचा जा सकता है।
प्रधानमंत्री कार्यालय
प्रधानमंत्री ने लक्षद्वीप के प्रशासक श्री दिनेश्वर शर्मा के निधन पर शोक व्यक्त किया
प्रधानमंत्री श्री नरेन्द्र मोदी ने लक्षद्वीप के प्रशासक श्री दिनेश्वर शर्मा के निधन पर दुःख व्यक्त किया है।
श्री मोदी ने एक ट्वीट संदेश में कहा, "लक्षद्वीप के प्रशासक श्री दिनेश्वर शर्मा ने लंबे समय तक भारत के पुलिस और सुरक्षा तंत्र में महत्वपूर्ण योगदान दिया। उन्होंने अपने पुलिसिंग करियर के दौरान कई संवेदनशील आतंकी हमलों और विद्रोही गतिविधियों से निपटने के दायित्व का निर्वहन किया। उनके निधन से बहुत दुःख हुआ है। उनके परिवार के प्रति हमारी संवेदना है। ओम शांति।"
उपभोक्ता कार्य, खाद्य एवं सार्वजनिक वितरण मंत्रालय
उपभोक्ता मामले, खाद्य और सार्वजनिक वितरण राज्य मंत्री श्री रावसाहेब पाटील दानवे के नेृतत्व में एक उच्च स्तरीय प्रतिनिधिमंडल ऑस्ट्रेलिया के दौरे पर
ऑस्ट्रेलिया-भारत सहयोगात्मक उपभोक्ता संरक्षण परियोजना के लिए यह एक महत्वपूर्ण दौरा
उपभोक्ता मामले, खाद्य और सार्वजनिक वितरण राज्य मंत्री श्री रावसाहेब पाटील दानवे के नेतृत्व में भारत सरकार का एक उच्च स्तरीय प्रतिनिधिमंडल, सिडनी विश्वविद्यालय के अंतर्गत ऑस्ट्रेलिया-भारत सहयोगात्मक उपभोक्ता संरक्षण परियोजना के दूसरे चरण में शामिल होने के लिए आज ऑस्ट्रेलिया के लिए रवाना हुआ।
1992 में स्थापित ऑस्ट्रेलिया-इंडिया काउंसिल  से प्राप्त धन और भारत सरकार के उपभोक्ता मामले विभाग एवं सिडनी विश्वविद्यालय के सहयोग के तहत ऑस्ट्रेलिया-भारत सहयोगी उपभोक्ता संरक्षण परियोजना का शुभारंभ किया गया है।
भारत से ऑस्ट्रेलिया के लिए एक उच्च स्तरीय प्रतिनिधिमंडल की यात्रा के साथ-साथ नई दिल्ली में कार्यशालाओं और गोल-मेज सम्मेलनों  के आयोजन के साथ इस परियोजना को चार चरणों में कार्यान्वित किया जाएगा। तीसरे चरण के तहत भारत से ऑस्ट्रेलिया के लिए ऑस्ट्रेलियाई प्रतिस्पर्धा और उपभोक्ता आयोग के लिए अधिकारिक व्यक्ति की रवानगी, जबकि चौथे चरण के तहत नई दिल्ली  में विशेष कार्यशालाओं का आयोजन शामिल हैं।
इस अवसर पर भारतीय प्रतिनिधिमंडल का नेतृत्व कर रहे उपभोक्ता मामले, खाद्य और सार्वजनिक वितरण राज्य मंत्री श्री रावसाहेब पाटील दानवे ने कहा कि प्रधानमंत्री नरेंद्र मोदी के नेतृत्व में, देश में उपभोक्ताओं के सभी अधिकारों की रक्षा करना हमारी प्राथमिकता है। उन्होंने कहा कि संसद द्वारा पारित उपभोक्ता संरक्षण अधिनियम 2019 सभी अनुचित व्यापार कार्यप्रणालियों से उपभोक्ताओं की सुरक्षा के लिए एक बड़ी उपलब्धि है। यह विधेयक पहले ही संसद द्वारा पारित किया जा चुका है और वर्तमान में इसके अंतर्गत नियम और विनियम तैयार करने की प्रक्रिया चल रही है।
श्री रावसाहेब पाटील दानवे ने कहा कि इस प्रक्रिया में ऑस्ट्रेलियाई-भारत परिषद और उपभोक्ता मामले विभाग अत्यंत निकटता के साथ कार्य कर रहे हैं। इस परियोजना का मूल उद्देश्य इस क्षेत्र की अंतर्राष्ट्रीय कार्यप्रणालियों को समझना और नए उपभोक्ता संरक्षण अधिनियम 2019 के नियमों और विनियमों को और मजबूत बनाना है। उन्होंने कहा कि यह विधेयक देश के उपभोक्ताओं को और अधिक सशक्त एवं आत्मनिर्भर बनाएगा। उन्होंने उम्मीद जताई कि सिडनी विश्वविद्यालय और भारत सरकार दोनों के द्वारा किए गए इस सहयोगात्मक प्रयासों के उत्कृष्ट परिणाम सामने आएंगे और इनसे उपभोक्ताओं के हितों की सुरक्षा और सेवा की जा सकेगी। उन्होंने कहा कि प्रधानमंत्री श्री नरेंद्र मोदी के मार्गदर्शन में सरकार ‘ग्राहक देवो भव:’ के मंत्र पर कार्य करने के लिए प्रतिबद्ध है।
रक्षा मंत्रालय
कम तीव्रता वाले युद्धक साजो सामान पर डीआरडीओ का संग्रह जारी किया गया
केंद्रीय गृह सचिव श्री अजय कुमार भल्ला और डीडीआरएंडडी में सचिव व डीआरडीओ के अध्यक्ष डॉ. समीर वी कामत ने आज संयुक्त रूप से कम तीव्रता वाले युद्धक साजो सामान  पर डीआरडीओ का संग्रह जारी किया। भारत सरकार की "आत्मनिर्भर भारत" पहल के अनुरूप, इस संग्रह में एलआईसी संचालन के लिए डीआरडीओ द्वारा विकसित 100 से अधिक तकनीकों, प्रणालियों एवं उत्पादों को शामिल किया गया है। यह केंद्रीय सुरक्षा बलों के लिए आवश्यक सूचनाओं का बहुमूल्य भंडार है।
केंद्रीय गृह सचिव और डीडीआरएंडडी में सचिव व डीआरडीओ के अध्यक्ष ने संयुक्त रूप से डीआरडीओ तथा गृह मंत्रालय  के बीच चल रहे सहयोगात्मक कार्यों की समीक्षा की। कम तीव्रता वाले युद्धक साजो सामान  के संचालन के लिए आवश्यक प्रौद्योगिकियों एवं प्रणालियों को विकसित करने के उद्देश्य से संस्थागत सहयोग ने डीआरडीओ को एलआईसी संचालन के दौरान केंद्रीय सुरक्षा बलों हेतु आवश्यक कई उत्पादों व प्रणालियों को विकसित करने में सहायता की है। इस सहयोग ने एलआईसी संचालन के लिए भविष्य की आवश्यकताओं की पहचान करने और उनके विकास हेतु रोडमैप को परिभाषित करने में भी मदद की है।
वाणिज्य एवं उद्योग मंत्रालय
45 भारतीय कंपनियों ने मेक्सिको शहर में आयोजित निर्माण प्रदर्शनी सिहाक में भाग लिया
निर्माण उद्योग की एक प्रमुख गतिविधि के रूप में एक्सपो सिहाक प्रदर्शनी आज मेक्सिको के सिटिबानामेक्स सेंटर में शुरू हुई जो इस महिने की 20 तारीख तक चलेगी। भारत की ओर से भारतीय व्यापार संवर्धन परिषद  निर्माण क्षेत्र से संबद्ध इस प्रदर्शनी में हिस्सा लेने के लिए 45 कंपनियों के एक दल का नेतृत्व कर रही है। ये कंपनियां निर्माण उद्योग से जुड़े विभिन्न क्षेत्रों से संबद्ध हैं, जैसे भवन निर्माण सामग्री, उपकरण, आंतरिक साज-सज्जा, विनिर्माण और सेरामिक टाइलों का विपणन आदि।
टीपीसीआई के चेयरमैन मोहित सिंगला ने कहा कि मेक्सिको शहर में एक्सपो सिहाक के साथ कंपनी अपने प्रमुख निर्यात संवर्धन कार्यक्रम ‘सोर्स इंडिया मेक्सिको’ का भी आयोजन कर रहा है। प्रदर्शनी के महत्व को रेखांकित करते हुए श्री सिंगला ने कहा कि इस प्रदर्शनी से मेक्सिको और अन्य प्रतिभागी देशों के साथ निर्यात, संयुक्त उद्यमों, प्रौदयोगिकी हस्तांतरण और विपणन समझौतों के रूप में व्यापार के अवसर तलाशने में मदद मिलेगी।
भारत के सेरामिक उद्योग ने 1 वर्ष के भीतर सेरामिक उत्पादों के निर्यात से 1 अरब 24 करोड़ 30 लाख डॉलर का व्यापार किया है। मेक्सिको में व्यापार की काफी संभावनाएं हैं क्योंकि भारत से वहां सेरामिक उत्पादों का निर्यात मात्र 7.38 करोड़ डॉलर मूल्य का है।
प्रदर्शनी में विश्वभर से निर्माण क्षेत्र में उत्कृष्ट उत्पाद, प्रोद्योगिकियां और नवाचार एक साथ देखने को मिलेगा। इसमें वास्तुशिल्प, इंजीनियरी, आंतरिक डिजाइन, गृह स्वचालन और मशीनों जैसे क्षेत्रों से जुड़ी 570 से अधिक कंपनियां अपने उत्पाद और सेवाएं प्रदर्शित कर रही हैं।
प्रतिभागी देशों का मुख्य लक्ष्य अपने ब्रैंड का परिचय बढ़ाना, अधिक संभावनाएं आकर्षित करना और उभरते हुए निर्माण उद्योग के प्रतिभागियों के साथ संबंध मजबूत बनाना है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 181.04 करोड़ से अधिक टीके लगाए जा चुके हैं
भारत में सक्रिय मरीजों की संख्या 27,802 है
सक्रिय मामलों की दर 0.06 प्रतिशत है
स्वस्थ होने की वर्तमान दर 98.73 प्रतिशत
बीते चौबीस घंटों में 3,383 लोग स्वस्थ हुए,अब तक स्वस्थ हुए कुल लोगों की संख्या 4,24,61,926 है
पिछले 24 घंटों में 2,075 नए मामले सामने आए
दैनिक सक्रिय मामलों की दर 0.56 प्रतिशत है
साप्ताहिक सक्रिय मामलों की दर 0.41 प्रतिशत है
अब तक 78.22 करोड़ जांच की जा चुकी हैं,बीते चौबीस घंटों में 3,70,514 जांच की गई
रक्षा मंत्रालय
भारतीय वायुसेना कर्मियों को राष्ट्रपति पुरस्कार
गणतंत्र दिवस 2022 के अवसर पर राष्ट्रपति पुरस्कार से सम्मानित भारतीय वायुसेना कर्मियों की सूची संलग्न है।
वस्त्र मंत्रालय
वस्त्र मंत्री ने शिल्प क्षेत्र में कौशल विकास की आवश्यकता पर बल दिया
वस्त्र मंत्री श्रीमती स्मृति जूबिन इरानी आज ग्रेटर नोएडा के शिल्प मेले में
केन्द्रीय वस्त्र तथा सूचना एवं प्रसारण मंत्री श्रीमती स्मृति जूबिन इरानी ने आज ग्रेटर नोएडा स्थित इंडिया एक्सपो सेन्टर तथा मार्ट में होम एक्सपो इंडिया-2018 के सातवें संस्करण का उद्घाटन किया। एक्सपो के उद्घाटन के दौरान श्री इरानी ने हस्तशिल्प निर्यात संवर्धन परिषद  द्वारा हस्तशिल्प क्षेत्र के संवर्धन और विकास के लिए उठाए गए कदमों की सराहना की। उन्होंने समावेशी तथा पर्यावरण अनुकूल उत्पादों से संबंधित “वृक्ष” पहल के लिए ईपीसीएच की प्रशंसा की।
मंत्री महोदया ने इंडिया एक्सपो सेन्टर तथा मार्ट में सम्मेलन अकादमी, व्यापार मेला, कार्यक्रम अनुसंधान और प्रबंधन भी देखने गईं। भारत का यह पहला संस्थान है जो व्यापार मेला और सम्मेलन प्रबंधन की पेशेवर शिक्षा प्रदान करता है।
तीन दिवसीय एक्सपो का आयोजन ईपीसीएच द्वारा किया गया है। इसमें देश के प्रमुख उत्पादन क्षेत्रों के 700 प्रतिभागी हिस्सा ले रहे हैं। एक्सपो का विशेष फोकस पूर्वोत्तर क्षेत्र है।
संस्कृति मंत्रालय
संस्कृति मंत्रालय 21 जून 2023 को अंतर्राष्ट्रीय योग दिवस मनाएगा
संस्कृति मंत्रालय 21 जून 2023 को अंतर्राष्ट्रीय योग दिवस मनाएगा। मंत्रालय के अधीन सभी संगठनों और उनसे संबद्ध कार्यालयों, अधीनस्थ कार्यालयों और स्वायत्त निकायों को अनुमोदित कॉमन योग प्रोटोकॉल का पालन करते हुए अंतर्राष्ट्रीय योग दिवस में पूर्ण भागीदारी का निर्देश दिया गया है। भारतीय पुरातत्व सर्वेक्षण के सर्कल कार्यालयों की मदद से प्रतिष्ठित स्थलों पर अंतर्राष्ट्रीय योग दिवस 2023 मनाने का भी प्रस्ताव किया गया है जिससे योग दिवस की पहुंच बढ़ेगी और भागीदारी सुनिश्चित होगी। इस अवसर पर संस्कृति राज्य मंत्री श्रीमती मीनाक्षी लेखी नई दिल्ली के पुराने किले में आयोजित कार्यक्रम में उपस्थित रहेंगी। संस्कृति मंत्रालय के कर्मचारी और अधिकारी तथा दिल्ली में संस्कृति मंत्रालय के अन्य संगठन अंतर्राष्ट्रीय योग दिवस समारोह में भाग लेंगे।
संस्कृति राज्य मंत्री श्री अर्जुन राम मेघवाल पंजाब के जलंधर के नूरमहल सराय में आयोजित कार्यक्रम में मुख्य अतिथि होंगे और अंतर्राष्ट्रीय योग दिवस समारोह का नेतृत्व करेंगे। संस्कृति मंत्रालय के सभी संगठन अपने-अपने मुख्यालयों में भी कई सांस्कृतिक और अन्य कार्यक्रमों का आयोजन करेंगे। संस्कृति मंत्रालय अंतर्राष्ट्रीय योग दिवस को भव्य रूप से सफल बनाने और 'जन स्वास्थ्य' के लिए विश्व स्तर पर भारत की एकता दिखाने और सार्वभौमिक स्वास्थ्य कवरेज तथा बेहतर स्वास्थ्य और कल्याण के सतत विकास लक्ष्य के प्रति हमारी प्रतिबद्धता के लिए वचनबद्ध है।
संस्कृति मंत्रालय
संस्कृति कार्य समूह की दूसरी बैठक 'संस्कृति सभी को एकजुट करती है' विषय पर भुवनेश्वर में आयोजित की जाएगी
श्री सुदर्शन पटनायक पुरी बीच पर “संस्कृति सभी को एकसूत्र से जोड़ती है” थीम पर 14 मई को सैंड आर्ट बनाएंगे
भारत की जी-20 की अध्यक्षता के तहत संस्कृति कार्य समूह  'संस्कृति सबको एकसूत्र से जोड़ती है' विषय पर एक अभियान चलाएंगी, जो विविध संस्कृतियों और समुदायों के बीच शांतिपूर्ण सह-अस्तित्व पर आधारित बहुपक्षवाद में भारत के अटूट विश्वास को रेखांकित करता है।
ओडिशा के भुवनेश्वर में 14 से 17 मई, 2023 तक चलने वाली संस्कृति कार्य समूह की दूसरी बैठक में 'संस्कृति सबको एकसूत्र से जोड़ती है' अभियान के तहत रेत आर्ट कलाकार पद्मश्री श्री सुदर्शन पट्टनायक 14 मई, 2023 को पुरी की बीच पर 'संस्कृति सबको एकसूत्र से जोड़ती है' थीम पर सैंड आर्ट बनाएंगे। संस्कृति, पर्यटन और उत्तर पूर्वी क्षेत्र विकास मंत्रालय के मंत्री श्री जी.के. रेड्डी और संस्कृति और संसदीय मामलों के राज्य मंत्री श्री अर्जुन राम मेघवाल संयुक्त रूप से 5:30 बजे इस थीम आर्ट का उद्घाटन करेंगे।
एक-दूसरे से आपस में जुड़ी आज की दुनिया में, संस्कृति सहयोगी परिणामों और समावेशिता और सामंजस्यपूर्ण जीवन को बढ़ावा देने में महत्वपूर्ण भूमिका निभाती है।
आज के आपस में जुड़े हुए विश्व में, संस्कृति, सहयोगात्मक परिणामों को निर्मित करने और समावेशी और सद्भावनापूर्ण जीवन को बढ़ावा देने में एक महत्वपूर्ण भूमिका निभाती है। 'संस्कृति सबको जोड़ती है' की थीम का मानना है कि सांस्कृतिक परंपराएं और प्रथाएं, अलग-अलग हो सकती हैं, लेकिन वे अक्सर अंतर्निहित मूल्यों और सिद्धांतों को साझा करती हैं।
संस्कृति, अपने सभी रूपों में, सीमाओं को तर्कसंगत बनाने, संबंधों को बढ़ाने और व्यक्तियों, समुदायों और राष्ट्रों के बीच वास्तविक संवाद और समझौते को प्रेरणा देने की क्षमता रखती है।
संस्कृति, समकालीन वैश्विक चुनौतियों के लिए स्थायी और संतुलित समाधानों को सहयोग करने और विकसित करने के लिए मार्ग प्रदान करती है। 'वसुधैव कुटुम्बकम' के सार को समाहित करते हुए, 'संस्कृति सभी को एकजुट करती है' का संदेश एक सामूहिक स्थायी भविष्य और सार्वभौमिक कल्याण की दिशा में काम करने के लिए एक समग्र दृष्टि का प्रतीक है।
भारत में रेत कला के अग्रणी कलाकार के रूप में श्री सुदर्शन पटनायक को उनकी विशिष्ट सेवा के लिए तीसरे सर्वोच्च नागरिक सम्मान, पदमश्री से सम्मानित किया गया है। उनके सैंड आर्ट इंस्टॉलेशन विश्व भर में प्रसिद्ध हैं और उन्होंने वैश्विक स्तर पर विभिन्न प्रतियोगिताओं में भारत का प्रतिनिधित्व किया है। श्री पटनायक, अपनी कला को सामाजिक और पर्यावरणीय मुद्दों के बारे में जागरूकता फैलाने के साधन के रूप में और लोगों के बीच शांति और सद्भाव का संदेश फैलाने के लिए उत्प्रेरक के रूप में उपयोग करते हैं।
सांस्कृतिक और क्षेत्रीय मतभेदों के बावजूद, दुनिया भर में सैंड आर्ट में एक समानता है जो उन सभी को एक साथ जोड़ती है। वास्तव में सैंड आर्ट दुनिया की प्राकृतिक सुंदरता और उसके अल्पकालिक चरित्र का जश्न मनाती है। समुद्र तट पर आसानी से उपलब्ध रेत और पानी से निर्मित यह अस्थायी कला रूप, प्रकृति के संतुलन को असंतुलित नहीं करता है।
रक्षा मंत्रालय
भारतीय वायु सेना द्वारा कोविड-19 के दौरान किये जा रहे राहत के प्रयास
भारतीय वायु सेना ने कोविड-19 के दौरान राहत पहुंचाने में अपने प्रयास जारी रखते हुए मोर्चा संभाल रखा है।
भारतीय वायु सेना का एक सी -17 विमान 24 अप्रैल, 2021 को तड़के 2 बजे सिंगापुर के चांगी अंतर्राष्ट्रीय हवाई अड्डे के लिए हिंडन एयर बेस से रवाना हुआ। विमान सुबह 07 बजकर 45 मिनट पर सिंगापुर पहुंचा। 4 खाली क्रायोजेनिक ऑक्सीजन कंटेनरों लोड करने के बाद, यह विमान सिंगापुर से निकल चुका है और इन कंटेनरों को पानागढ़ एयर बेस पर उतारने के लिए वायुमार्ग पर है।
भारतीय वायु सेना का एक और सी -17 विमान हिंडन एयर बेस से सुबह 08:00 बजे पुणे एयर बेस के लिए रवाना हुआ था। विमान सुबह 10:00 बजे पुणे पहुंचा। 2 खाली क्रायोजेनिक ऑक्सीजन कंटेनर ट्रकों को विमान पर लादा गया था, जिसने बाद में जामनगर एयर बेस के लिए उड़ान भरी। वही सी -17 विमान फिलहाल पुणे से जामनगर तक अपने दूसरे दौर की उड़ान पर है, जिसमें 2 और खाली कंटेनर हैं।
इससे पहले एक अन्य सी-17 विमान ने आज दिन में दो खाली कंटेनर जोधपुर से जामनगर पहुंचाए थे।
भारतीय वायुसेना के एक चिनूक हेलीकाप्टर और एक एन-32 सैन्य परिवहन विमान ने कोविड परीक्षण उपकरण क्रमशः जम्मू से लेह और जम्मू से करगिल तक पहुंचाए। उपकरणों में बायो सेफ्टी कैबिनेट, सेंट्रीफ्यूज और स्टेबलाइजर्स शामिल थे। इन मशीनों को वैज्ञानिक एवं औद्योगिक अनुसंधान परिषद  द्वारा बनाया गया है और अब जांच क्षमता को बढ़ाने के लिए इन्हें केंद्र शासित प्रदेश लद्दाख को दिया गया है।
जैसा कि विदित है, राष्ट्र इस संक्रामक रोग से लड़ने और इसे पराजित करने के लिए कई बड़े कदम उठा रहा है, भारतीय वायु सेना सेना भी इसमें एक पेशेवर तरीके से सभी उभरती जरूरतों को पूरा करने के लिए अपनी प्रतिबद्धता की पुष्टि करती है।
मत्स्यपालन, पशुपालन और डेयरी मंत्रालय
केंद्रीय मत्स्य पालन, पशुपालन और डेयरी मंत्री श्री पुरुषोत्तम रूपाला कल "राष्ट्रव्यापी एएचडीएफ केसीसी अभियान" का शुभारंभ करेंगे
अभियान का उद्देश्य किसान क्रेडिट कार्ड के लाभों का विस्तार देश के सभी पात्र पशुपालन और मत्स्य पालकों तक करना है
केंद्रीय मत्स्य पालन, पशुपालन और डेयरी मंत्री श्री पुरुषोत्तम रूपाला 15 नवंबर, 2021  को दोपहर 3 बजे सम्मेलन कक्ष संख्या 243 में हाइब्रिड मोड में "राष्ट्रव्यापी एएचडीएफ केसीसी अभियान" का शुभारंभ करेंगे। इस अभियान का उद्देश्य किसान क्रेडिट कार्ड के लाभों का विस्तार देश के सभी पात्र पशुपालन और मत्स्य पालकों तक करना है।
इस अवसर पर केंद्रीय मत्स्यपालन, पशुपालन और डेयरी राज्य मंत्री, डॉ. संजीव कुमार बालयान और डॉ. एल मुरुगन और डीएएचडी, डीएफएस और डीओएफ के सचिव भी उपस्थित रहेंगे। पशुपालन और डेयरी विभाग , मत्स्य विभाग  और वित्तीय सेवा विभाग  के सहयोग से 15 नवंबर, 2021 से लेकर 15 फरवरी, 2022 तक इस "राष्ट्रव्यापी एएचडीएफ केसीसी अभियान" का आयोजन करने जा रहा है।
इस विभाग का उद्देश्य इस अभियान के अंतर्गत उन सभी पात्र किसानों को शामिल करना है, जो विभिन्न पशुपालन गतिविधियों में शामिल हैं जैसे गोवंश पालन, बकरी, सुअर, मुर्गी पालन और अन्य संबद्ध गतिविधियां आदि।
इस अभियान के माध्यम से दुग्ध संघों/एमपीसी से जुड़े उन सभी पात्र डेयरी किसानों को सम्मिलित करने का प्रयास किया जाएगा, जिन्हें पहले अभियान में अभी तक शामिल नहीं किया गया है।
एमजी/एएम/एके/वाईबी
(Visitor Counter : 486
रेल मंत्रालय
छत्तीसगढ़ का ब्रॉड गेज नेटवर्क 100 प्रतिशत विद्युतीकृत हुआ
विद्युतीकरण से लाइन हॉल की लागत 2.5 गुनी तक कम हो जाएगी
2030 तक नेट जीरो कार्बन इमिटर यानी शून्य कार्बन उत्सर्जक का लक्ष्य हासिल करने के क्रम में, भारतीय रेल ने छत्तीसगढ़ में ब्रॉड गेज के मौजूदा नेटवर्क का 10 प्रतिशत विद्युतीकरण कर दिया है। 1,170 किमी रूट के विद्युतीकरण के परिणाम स्वरूप लाइन हॉल लागत घटने , भारी हॉलेज क्षमता, सेक्शनल क्षमता बढ़ने, इलेक्ट्रिक लोको की परिचालन और रखरखाव लागत घटने, ऊर्जा दक्षता और आयातित कच्चे तेल पर निर्भरता घटने से पर्यावरण अनुकूल परिवहन माध्यम बनने से विदेशी मुद्रा की बचत हो रही है। इसके अलावा, रेलवे की 100 प्रतिशत विद्युतीकृत नेटवर्क की नीति के क्रम में अब विद्युतीकरण के साथ ही नए ब्रॉड गेज नेटवर्क को मंजूरी दी जाएगी।
छत्तीसगढ़ राज्य का क्षेत्र साउथ ईस्ट सेंट्रल और ईस्ट कोस्ट रेलवे के अधिकार क्षेत्र में आता है। बिलासपुर, रायपुर, दुर्ग और कोरबा आदि छत्तीसगढ़ के कुछ प्रमुख रेलवे स्टेशन हैं। बिलासपुर छत्तीसगढ़ का सबसे बड़ा रेलवे स्टेशन है और मुंबई-हावड़ा मुख्य लाइन पर स्थित है। यह एक महत्वपूर्ण जंक्शन है और मुंबई, दिल्ली, कोलकाता, चेन्नई, हैदराबाद और बेंगलुरु जैसे प्रमुख शहरों को जोड़ता है। छत्तीसगढ़ राज्य में देश में सबसे अधिक माल ढुलाई होती है और यहां से रेलवे को अधिक राजस्व प्राप्त होता है। रेल नेटवर्क छत्तीसगढ़ से देश के अन्य हिस्सों में खनिजों, कृषि उत्पादों और अन्य सामानों के परिवहन में महत्वपूर्ण भूमिका निभाता है।
छत्तीसगढ़ राज्य की कुछ प्रतिष्ठित ट्रेनें हैं: दुर्ग-जगदलपुर एक्सप्रेस, छत्तीसगढ़ एक्सप्रेस, समता एक्सप्रेस, कलिंग उत्कल एक्सप्रेस। ये ट्रेनें राज्य के विभिन्न हिस्सों और भारत के अन्य प्रमुख शहरों के लिए सुविधाजनक संपर्क प्रदान करती हैं।